CELEX: 62013TN0361
Language: sk
Date: 2013-07-09 00:00:00
Title: Vec T-361/13: Žaloba podaná 9. júla 2013 — Menelaus/ÚHVT — Garcia Mahiques (VIGOR)

7.9.2013   
            
            
               SK
            
            
               Úradný vestník Európskej únie
            
            
               C 260/46
            
         Žaloba podaná 9. júla 2013 — Menelaus/ÚHVT — Garcia Mahiques (VIGOR)
   (Vec T-361/13)
   2013/C 260/82
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Menelaus BV (Amsterdam, Holandsko) (v zastúpení: A. von Mühlendahl a H. Hartwig, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastníci konania pred odvolacím senátom: V. Garcia Mahiques (Jesus Pobre, Španielsko), F. Garcia Mahiques (Jesus Pobre, Španielsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu z 23. apríla 2013 vo veci R 88/2012-2 v rozsahu, v akom sa týmto rozhodnutím zrušilo rozhodnutie výmazového oddelenia z 11. novembra 2011 vo veci 5061,
            
         
               —
            
            
               zamietol odvolanie ďalšieho účastníka konania proti rozhodnutiu výmazového oddelenia z 11. novembra 2011 vo veci 5061,
            
         
               —
            
            
               zaviazal žalovaného na náhradu trov konania vrátane trov konania, ktoré žalobkyni vznikli pred odvolacím senátom,
            
         
               —
            
            
               v prípade, že ďalší účastníci konania vstúpia do tohto konania, zaviazal V. Garciu Mahiquesa a F. Garciu Mahiquesa na náhradu trov konania vrátane trov konania, ktoré žalobkyni vznikli pred odvolacím senátom.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „VIGOR“ — zápis ochrannej známky Spoločenstva č. 4 386 371.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: ďalší účastník konania pred odvolacím senátom.
   
      Odôvodnenie návrhu na vyhlásenie neplatnosti: dôvody návrhu na vyhlásenie neplatnosti sú dôvody uvedené v článku 81 ods. 1 písm. b) v spojení s článkom 53 ods. 1 písm. a) nariadenia Rady č. 207/2009.
   
      Rozhodnutie výmazového oddelenia: zamietnutie návrhu na vyhlásenie neplatnosti.
   
      Rozhodnutie odvolacieho senátu: čiastočné vyhovenie odvolaniu a zrušenie napadnutého rozhodnutia v rozsahu, v akom sa v ňom zamietol návrh na vyhlásenie neplatnosti, pokiaľ ide o niektoré tovary patriace do triedy 21, a zamietnutie odvolania vo zvyšnej časti.
   
      Dôvody žaloby: porušenie pravidla 22 ods. 4 a pravidiel 79 až 82 nariadenia Komisie č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke Spoločenstva (CTMIR); článok 57 ods. 2 CTMR v spojení s článkom 15 ods. 1 písm. a) CTMR; článok 57 ods. 2 CTMR v spojení s článkom 15 ods. 1 písm. a) CTMR a článkom 75 CTMR; článok 56 ods. 1 písm. b) v spojení s článkom 41 ods. 1 CTMR; článok 57 ods. 2 a 3 a článok 76 ods. 2 v spojení s pravidlami 40 a 22 CTMR.